Swing Club

Swing Club oli aastatel 1947–1957 tegutsenud Eesti svingansambel.

Ansambli eestvedaja oli Uno Naissoo, kellest sai sõjajärgsete kümnendite kõige olulisem uuendaja eesti džässis. Tema sümbioosi folkloorsest elemendist ja west-coast-jazz'ist peetakse eesti rahvusliku džässmuusika alguspunktiks.Eesti jazzi ajalugu Eesti Jazziliidu koduleht. Vaadatud 02.03.2025.

Ansambli liikmete seas olid Ustus Agur, Ülo Vinter, Kalju Terasmaa, Karl Aavik, Peeter Saul, Aleksander Rjabov, Uno Loop jt.Sirje Vihma-Normet. Otsa-kooli algusaastatele mõeldes: Uno Loop oli nõudlik, aga heatahtlik õpetaja Õpetajate Leht, 08.10.2021.

Intellektuaalsed vestlused ja almanahh
Ansambli üheks eripäraks oli klubiline tegevus: liikmeskonnas olid tähtsal kohal intellektuaalsed vestlused, sealhulgas huvituti väga bebop'ist. Peeti almanahhi, mis dokumenteerib autentselt üht osa eesti džässi ajaloost. Almanahh sisaldab üle 220 lehekülje muusikute artikleid ja omavahelist kirjavahetust. Ansamblil oli koguni oma džässiteoreetik – laulusõnade meister Heldur Karmo, kes ansamblis ei musitseerinud, kuid oli siiski ansambli liige.Marju Himma. Doktoritöö: džäss suutis murda nõukaaja kõige totalitaarsemaks peetud perioodi totalitaarsuse ERR Novaator, 18.12.2015.

 Viited 

Kategooria:Eesti ansamblid